Metų vertėjo krėslas

Metų vertėjo krėslas – už praėjusiais metais išleistą geriausią grožinės literatūros ir meninės eseistikos knygos vertimą į lietuvių kalbą nuo 2001 metų Lietuvių PEN centro skiriama premija. Laureatui įteikiamas tradicinis premijos atributas – krėslas, kurio fundatorius – poetas Gintaras Bleizgys. Piniginę premiją skiria LR kultūros ministerija.

 Laureatai 

 2001 m. Almis Grybauskas už Jaroslavo Hašeko „Šauniojo kareivio Šveiko nuotykiai pasauliniame kare“ (Tyto alba, 2000).
 2002 m. Laimantas Jonušys už Džono Banvilio „Parodymų knyga“ (Tyto alba, 2001).
 2003 m. Diana Bučiūtė už Niko Kazandzakio „Kapitonas Michalis“ (PLB, Vaga, 2002).
 2004 m. Antanas Gailius už Tomo Mano „Juozapas ir jo broliai. Juozapas maitintojas“ (Alma littera, 2003).
 2005 m. Leonas Petravičius už Novalis „Heinrichas fon Ofterdingenas“, Ernstas Teodoras Amadėjus Hofmanas „Majoratas“, Jozefas fon Eichendorfas „Marmuro statula“ (knygoje „Vokiečių romantikų proza“, PLB, Vaga, 2004).
 2006 m. Aida Krilavičienė už Mikos Valtario romaną „Mikaelis Klajūnas“ (Tyto alba, 2005).
 2007 m. Linas Rybelis už Chorchė Luiso Borcheso „Smėlio knyga“ (Lietuvos rašytojų sąjungos leidykla, 2006).
 2008 m. Danguolė Žalytė už Salmano Rušdi romaną „Klounas Šalimaras“ (Alma littera, 2007).
 2009 m. Eglė Išganaitytė už Pero Petersono romaną „Vogti arklius“ (Tyto alba, 2008).
 2010 m. Danutė Sirijos Giraitė už Antono Hanseno Tamsarės romaną „Tiesa ir teisingumas“ (Vaga, 2009).
 2011 m. Rasa Drazdauskienė už Ivlino Vo romanų „Vargingi kūnai“ ir “Sugrįžimas į Braidshedą” vertimus (Tyto Alba, 2010).
 2012 m. Rūta Jonynaitė už V. G. Zebaldo knygos „Išeiviai“ vertimą (Baltos lankos, 2011).
 2013 m. Povilas Gasiulis  už Džono Dos Pasoso romaną „Manhatano stotis“ (Baltos lankos, 2012).
 2014 m. Violeta Tauragienė už Viljamo Folknerio „Jeruzale, jeigu tave užmirščiau“ ir Džono Maksvelo Kutsės „Barbarų belaukiant“ (abi – Baltos lankos, 2013).
 2015 m. Daiva Daugirdienė už Fransio Skoto Ficdžeraldo apsakymų rinkinio „Sugautas šešėlis“ vertimą (Sofoklis, 2014).
 2016 m. Zita Marienė už Entonio Doro romano „Neregimoji šviesa“ vertimą (Alma littera, 2015).
 2017 m. Saulius Repečka už Viljamo Šekspyro pjesių „Klaidų komedija“, „Troilas ir Kresida“ vertimą (Rašytojų sąjungos leidykla, 2016).
 2018 m. Irena Aleksaitė už Vitoldo Gombrovičiaus „Lenkiškų prisiminimų“ tekstą (Odilė, 2017).
 2019 m. Nijolė Regina Chijenienė už Džuliano Barnso knygos „Kalbant atvirai“ vertimą (Baltos lankos, 2018).
 2020 m. Laura Laurušaitė už Nuoros Ikstenos romano „Motinos pienas“ vertimą (Tyto alba, 2019).
 2021 m. Audrius Musteikis už Fernando Pesojos „Nerimo knygą“ (Odilė, 2020).
 2022 m. Alfonsas Tekorius už  Danielio Kelmano romano „Tilis Ulenšpygelis“ (Alma littera, 2021) vertimą.„Metų vertėjo krėslo“ laureatas A. Tekorius: niekams versti neturiu laiko. Verslo žinios. Nuoroda tikrinta 2023-02-25.
 2023 m. Lionginas Pažūsis už Džono Miltono epinės poemos „Prarastasis rojus“ vertimą (Lietuvos rašytojų sąjungos leidykla, 2022). „Metų vertėjo krėslo“ premija – L. Pažūsiui už poemos „Prarastasis rojus“ vertimą. Kauno diena. Nuoroda tikrinta 2023-02-25.
 2024 m. Lilija Kudirkienė už Anos Brigaderės romano „Dievas, Gamta, Darbas“ vertimą.
 2025 m. Vidas Morkūnas už Komarko Makarčio romaną „Kraujo meridianas“ (Rara, 2024).

 Šaltiniai 
 Laureatų sąrašas

 Nuorodos 
 Laureatai

Kategorija:Vertimai
Kategorija:Lietuvos premijos
Kategorija:Lietuvos meno apdovanojimai
Kategorija:Lietuvos Respublikos kultūros ministerija